recursal/SuperWikiNEXT-32B huggingface dataset:
**Alamo döyüşü** (*ing.* Battle of the Alamo; *isp.* Batalla de El Álamo) — 1836-cı ilin 23 fevral - 6 mart tarixləri ərzində Texas Respublikası ilə Meksika arasında baş vermiş müharibə. Alamo müharibəsi Texas İstiqlal müharibəsinin önəmli döyüşlərindən biri hesab olunur. 13 gün davam edən döyüşlər Meksika ordusunun qələbəsi ilə başa çatmışdır. Meksikanın səkkizinci prezidenti Antonio Lopez de Santa Anna komandanlığındakı Meksika ordusu 13 günlük mühasirədən sonra San Antonio de Bokser (indiki San-Antonio) yaxınlığında yerləşən Alamo qalasına qarşı hücuma keçmişdir.

Hücum zamanı iki nəfərdən başqa, qalada müdafiə olunan bütün texaslılar qətlə yetirildi. İstiqlaliyyət tərəfdarlarının xüsusi amansızlıq ilə öldürülməsi bir çox texaslının Meksikaya qarşı hərəkata qoşulmağa vadar etdi. Bir ay sonra baş vermiş San-Xasinto müharibəsi ilə Meksika ordusu məğlub edildi və bununlada Texasın Meksikadan olan asıllığına son qoyuldu.

Texaslılar Meksika ordusundan müdafiə olunmaq üçün könüllü birliklərindən təşkil olunmuş Alamo qarnizonunu yaratdılar. Təqribən 100 nəfərdən ibarət olan qarnizon ətraf ərazilərdə yaşayan könüllülərində gəlməsi ilə genişləndi. Qarnizona Vilyam Travis və Ceyms Bovi rəhbərlik edirdi. 23 fevral tarixində 1.500 dən çox Meksikalı əsgər Texasın geri qazanılması üçün başlatdıqları hərəkatda ilk addım kimi San Antonio de Bokserə doğru hərəkət etdilər.

12 gün ərzində kiçik toqquşmalara girən hər iki ordu az sayıda itki verdi. Alamo qarnizonunu 1.500 əsgəri olan Meksika ordusuna qarşı çox müqavimət göstərə bilməyəcəyini anlayan Vilyam Travis göndərdiyi məktublarda təcili köməyin göndərilməsini tələb edirdi. Travisin məktublarına cavab olaraq, mərkəz sadəcə 100 civarınada əsgər göndərməklə kifayətlənmişdir.

Meksika ordusu 6 mart tarixində səhər saatlarında Alamo qalasına doğru irəliləməyə başladı. 6 mart tarixində Alamo qarnizonunda müdafiə olunan qüvvələrin sayı 100 texaslıdan ibarət idi. İlk iki hücumu dəf edən, texaslılar üçüncü hücum zamanı müqaviməti qıra bilmədilər və beləliklə Meksikalı əsgərlər Alamo qalasına daxil oldu. Meksikalıların qalaya daxil olduğunu görən texaslılar qalanın daxilində yerləşən evlərə doğru geri çəkildi.

Bir necə saat davam edən döyüş nəticəsində qalada olan istiqlaliyyət tərəfdarlarından əksəriyyəti xüsusi amansızlıqla öldürüldü. Bir necə nəfər təslim olsada, sonradan edam edildilər. Hadisə şahidlərinin ifadələrinə görə Alamo qalasında və ətraf ərazilərində ümumilikdə 182-257 aralığında texaslı qətlə yetirilmişdir. Qarnizon rəhbərləri Vilyam Travis və Ceyms Bovidə 6 mart tarixində öldürülmüşdür. Alamo müharibəsində əldə olunan məğlubiyyət texaslıların müqavimət əzmini qırmadı, bir ay sonra 21 aprel tarixində tərəflər arasınada baş vermiş San-Xasinto müharibəsində Meksika ordusu məğlub edildi və beləliklə Texas İstiqlal müharibəsi Texas Respublikasının Meksikadan ayrılması ilə sona çatdı.
***92-ci ilin qarı***  qısametrajlı sənədli filmi rejissor Gültəkin Nəriman tərəfindən 2014-cü ildə çəkilmişdir. Film Bakı Şəhəri İcra Hakimiyyəti Kino Xidməti İdarəsində istehsal edilmişdir. Film 1992-ci il fevralın 25-dən 26-na keçən gecə Ermənistan silahlı qüvvələri tərəfindən Rusiyanın 366-cı motoatıcı alayının iştirakı ilə Xocalı şəhərini işğal edərkən, etnik azərbaycanlılara qarşı baş vermiş soyqırım — Xocalı soyqırımından bəhs edir.

Məzmun
------

Film 1992-ci il fevralın 25-dən 26-na keçən gecə Ermənistan silahlı qüvvələri tərəfindən Rusiyanın 366-cı motoatıcı alayının iştirakı ilə Xocalı şəhərini işğal edərkən, etnik azərbaycanlılara qarşı baş vermiş soyqırım — Xocalı soyqırımından bəhs edir. Xocalı faciəsi 200 ildən artıq bir müddətdə ermənilər tərəfindən azərbaycanlılara qarşı müntəzəm olaraq həyata keçirilən etnik tənzimləmə və soyqırımı siyasətinin davamı və ən qanlı səhifəsidir.

Xocalı soyqırımı nəticəsində 63-ü uşaq, 106-sı qadın, 70-i qoca və qarı olmaqla, 613 Xocalı sakini qətlə yetirilib, 8 ailə tamamilə məhv edilib, 25 uşaq hər iki valideynini, 130 uşaq valideynlərindən birini itirib. Düşmən gülləsindən 76-sı uşaq olmaqla, 487 nəfər yaralanıb. 1275 nəfər əsir götürülüb. Girov götürülənlərdən 150 nəfərinin, o cümlədən 68 qadın və 26 uşağın taleyi bu günədək məlum deyil.

Filmdə qanlı gecənin şahidlərinin ifadələri də yer almışdır. Film Xocalı faciəsinin 22-ci ildönümünə həsr olunmuşdur.

Filmin üzərində işləyənlər
--------------------------

Ssenarist: Gültəkin Nəriman  

Rejissor: Gültəkin Nəriman  

Operator: Elman Nəbiyev  

Prodüser: Natiq Əliyev

İstinadlar
----------

1. ↑  "Xocalı soyqırımı". 2022-04-24 tarixində arxivləşdirilib. İstifadə tarixi: 2017-08-08.
2. ↑  "AZERIS MARK THE KHOJALY MASSACRE". foreignpolicynews.org. foreignpolicynews.org. 2022-03-31 tarixində arxivləşdirilib. İstifadə tarixi: 25 avqust 2016.
3. ↑  *Abbasov, Shahin.* "Azerbaijan: Baku Presses Genocide Recognition Campaign for Khojaly". www.eurasianet.org. www.eurasianet.org. 2014-04-29 tarixində arxivləşdirilib. İstifadə tarixi: 25 avqust 2016.
4. ↑  Xocalı soyqırımı ilə bağlı "92-ci ilin qarı" mövzusunda tədbir keçirilmişdir
***Ağ kətandakı adam*** tammetrajlı sənədli film rejissor Şamil Nəcəfzadə tərəfindən 2000-ci ildə çəkilmişdir. Film Simurq kinostudiyasında istehsal edilmişdir. Film kino rəssamı, Azərbaycanın xalq rəssamı, Dövlət Mükafatı laureatı Kamil Nəcəfzadə haqqındadır.

Məzmun
------

Film kino rəssamı, Azərbaycanın xalq rəssamı, Dövlət Mükafatı laureatı Kamil Nəcəfzadə haqqındadır.

Kamil Nəcəfzadə 1948-ci ildə Ə. Əzimzadə adına Rəssamlıq məktəbini bitirdikdən sonra təhsilini Moskvada Ümumittifaq Dövlət Kinematoqrafiya İnstitutunda davam etdirir. 1955-ci ildən təhsilini bitirərək Bakıya qayıdır və "Azərbaycanfilm" kinostudiyasında quruluşçu rəssam kimi fəaliyyətə başlayır. Kamil Nəcəfzadə kinofilmlərə verdiyi tərtibatlarla yanaşı, rəngkarlıq, qrafika və eləcə də teatr sənətində də öz sözünü demişdir.

Filmin üzərində işləyənlər
--------------------------

Ssenarist: Şamil Nəcəfzadə  
Rejissor: Şamil Nəcəfzadə  
Operator: Rövşən Quliyev  
Prodüser: Davud İmanov, Şamil Nəcəfzadə

İstinadlar
----------

1. ↑  ""Hətta ədəbiyyat belə kino ilə müqayisədə uduzur"". 2023-07-01 tarixində arxivləşdirilib. İstifadə tarixi: 2017-08-16.
2. ↑  "Kamil Nəcəfzadə". 2022-03-23 tarixində arxivləşdirilib. İstifadə tarixi: 2017-08-16.

Həmçinin bax
------------

* Azərbaycan filmlərinin siyahısı
* 2000-ci illər Azərbaycan filmlərinin siyahısı
***Adi iş günü*** qısametrajlı sənədli televiziya filmi rejissor Şahmar Qəribli tərəfindən 2002-ci ildə çəkilmişdir. Film Lider televiziyasında istehsal edilmişdir. Film Azərbaycan Dövlət Gənc Tamaşaçılar Teatrının bir günlük iş qrafikini əks etdirir. Aktyorlar işə gəlir, yeni tamaşaya qızğın məşqlər davam edir və nəhayət tamaşa tamaşaçıların ixtiyarına buraxılır.

Məzmun
------

Film Azərbaycan Dövlət Gənc Tamaşaçılar Teatrının bir günlük iş qrafikini əks etdirir. Aktyorlar işə gəlir, yeni tamaşaya qızğın məşqlər davam edir və nəhayət tamaşa tamaşaçıların ixtiyarına buraxılır.

Azərbaycan Dövlət Gənc Tamaşaçılar Teatrı XX əsrin 20-ci illərində yaranmış Azərbaycan teatrıdır. Yarandığı ilk illərdə müasirliyə meyl edən, vacib həyatı məsələlərə, cəmiyyətin ağrılı sahələrini qabarıq verən, həmişə bu ənənələri yaşadan yeni yaradıcı nəsl yetişmişdir. Öz isti nəfəsini, ağıl və düşüncəsini, məhəbbətini teatrın inkişafına sərf edən yeni gələn hər nəsil ona yeni təravət gətirmişdir.

Azərbaycan Dövlət Gənc Tamaşaçılar Teatrı 1989-cu ildə öz tamaşaçılarını indiki- yeni binada qarşıladı. Teatr həmişə olduğu kimi öz ənənəsinə sadiq qalaraq, hər yeni teatr mövsümündə daha maraqlı tamaşalarla geniş tamaşaçı auditoriyasını əhata etdi.

Filmin üzərində işləyənlər
--------------------------

Rejissor: Şahmar Qəribli  

Operator: Rüfət Məmmədoğlu  

Prodüser: Elman Dadaşoğlu

İstinadlar
----------

1. ↑  "Azərbaycan Dövlət Gənc Tamaşaçılar Teatrı". 2022-03-19 tarixində arxivləşdirilib. İstifadə tarixi: 2017-08-14.

Həmçinin bax
------------

Azərbaycan filmlərinin siyahısı  

2002-ci ilin Azərbaycan filmləri  

2000-ci illər Azərbaycan filmlərinin siyahısı
**Antaqonizm** (*yun.* άνταγωνίσμα – mübahisə, mübarizə) — təmayüllərin, düşmən qüvvələrin barışmaz mübarizəsini xarakterizə edən ziddiyyət formalarından biri. Antaqonizm terminin əks qüvvələrin mübarizəsi mənasında dini sistemlərdə (xeyir və şərin mübarizəsi) filosoflar İmmanuel Kant, Artur Şopenhauer və başqaları tərəfindən istifadə olunmuşdur. Bu mənada antaqonizm biologiyada, riyaziyyatda istifadə olunur. Mövcud quldarlıq, feodalizm, kapitalizm və digər siyasi-ictimai formasiyalar, kapitalizmdən sosializmə keçid dövründə siniflər arasındakı antaqonizm təhlil edən Karl Marks göstərirdi ki, antaqonizmin forma və məzmununu konkret tarixi şəraitdə sinfi mübarizə yolu ilə həll etmək mümkündür. O, yazırdı ki, istehsal münasibətlərində ictimai istehsal prosesi antaqonizmin axırıncı formasıdır.

Mənbə
-----

* Azərbaycan Milli Ensiklopediyası (25 cilddə). 1-ci cild: A – Argelander (25 000 nüs.). Bakı: "Azərbaycan Milli Ensiklopediyası" Elmi Mərkəzi. 2009. səh. 524. ISBN 978-9952-441-02-4.


|  |  |
| --- | --- |
|  | ***Fəlsəfə** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
***63-ün tutqun payızı*** qısametrajlı sənədli televiziya filmi rejissor Orman Çingizoğlu tərəfindən 2003-cü ildə çəkilmişdir. Film Lider televiziyasında istehsal edilmişdir. Film 1963-cü ildə Sumqayıtdakı anti-sovet mitinqindən bəhs edir.

Məzmun
------

Film 1963-cü ildə Sumqayıtdakı anti-sovet mitinqindən bəhs edir.

1963-cü il noyabrın 7-də Oktyabr inqilabının növbəti ildönümünə həsr edilmiş nümayiş zamanı Boru Prokat Zavodunun bir qrup fəhləsi əsas dəstədən ayrılaraq şəhər rəhbərliyinin dayandığı tribunaya sarı getmiş, mədəniyyət evinin fasadından Nikita Xruşşovun böyük portretini qopararaq ayaqlar altına atmışdılar. 600-800 nəfərə qədər adam 3 gün ərzində Sumqayıtı bir-birinə qatmışdı.

Xruşşov dövrünün son iri kütləvi qarşıdurması kimi dəyərləndirilən Sumqayıt hadisələri kütləvi psixologiyada baş verən incə transformasiyaları anlamaqda əyani nümunədir.

Filmin üzərində işləyənlər
--------------------------

Ssenarist: Müsəllim Həsənov  

Rejissor: Orman Çingizoğlu  

Operator: Rüfət Məmmədoğlu, Rəşad Nuriyev, Elşən Əliyev  

Prodüser: lman Dadaşoğlu

İstinadlar
----------

1. 1 2  "Efirimizin "Bakı vaxtı"". 2023-08-06 tarixində arxivləşdirilib. İstifadə tarixi: 2017-08-07.
2. ↑  "Sumqayıt hadisələri". 2021-01-21 tarixində arxivləşdirilib. İstifadə tarixi: 2017-08-07.
3. 1 2  "1963-cü il, 7 noyabr. Sumqayıtda qarşıdurma…". 2017-09-02 tarixində orijinalından arxivləşdirilib. İstifadə tarixi: 2017-08-07.
**NGC 6082**, Yeni Baş Kataloqda qeydə alınmış Göy cismidir. Göy üzündə Əqrəb bürcü istiqamətində yerləşir. **NF** tipli  qalaktikadır. İngilis astronomu Con Herşel tərəfindən 1837-ci ildə 47.5 sm (18.7 düymə) ölçülü reflektor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. ↑  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS
* 

* WikiSky-da NGC 6082: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 6058 |
NGC 6059 |
NGC 6060 |
NGC 6061 |
NGC 6062 |
NGC 6063 |
NGC 6064 |
NGC 6065 |
NGC 6066 |
NGC 6067 |
NGC 6068 |
NGC 6069 |
NGC 6070 |
NGC 6071 |
NGC 6072 |
NGC 6073 |
NGC 6074 |
NGC 6075 |
NGC 6076 |
NGC 6077 |
NGC 6078 |
NGC 6079 |
NGC 6080 |
NGC 6081 |
**NGC 6082** |
NGC 6083 |
NGC 6084 |
NGC 6085 |
NGC 6086 |
NGC 6087 |
NGC 6088 |
NGC 6089 |
NGC 6090 |
NGC 6091 |
NGC 6092 |
NGC 6093 |
NGC 6094 |
NGC 6095 |
NGC 6096 |
NGC 6097 |
NGC 6098 |
NGC 6099 |
NGC 6100 |
NGC 6101 |
NGC 6102 |
NGC 6103 |
NGC 6104 |
NGC 6105 |
NGC 6106 |
NGC 6107



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Sindinamika** (sin… və *yun.* dynamis — qüvvə) — xarici mühitin dövrü olaraq dəyişməsi, suksessiyaların formalaşması (sinsenogenez) və təkamülü (biosenogez) ilə əlaqədar biosenozların dinamikası, onların dəyişkənliyi.

Sindinamik suksessiyalar
------------------------

Sindinamik suksessiyalar və dəyişilmələr, genetik suksessiyalar (Sukaçev, 1965) – səthində biosenoloji mühit olmayan bitki örtüyündən məhrum olan şəraitdə qruplaşmaların baş verməsi və inkişafı ilə gedən suksessiyalar. Fərdi növlər məskunlaşaraq biosenoz formalaşana qədər bir sıra prosenozların dəyişilməsindən ibarətdir. İlk prosenozun başlanması əmələ gəldiyi mühitin xarakterinə görə gil substratı üzərində (Geosere), qum üzərində (Psammasere), daş substratında (Zithosere), həmçinin vulkan külü üzərində (Ginosere) və su mühitində (Hydrosere) ola bilər.

İstinadlar
----------

1. ↑  Məmmədov Q. Ş. Xəlilov M. Y. Ensiklopedik ekoloji lüğət. Bakı: 2008

Xarici keçidlər
---------------

* Sindinamik suksessiya

Həmçinin bax
------------

* Növ
**NGC 6088B**, Yeni Baş Kataloqda qeydə alınmış qalaktikadır. Göy üzündə Əjdaha bürcü istiqamətində yerləşir. **E-S0** tipli  qalaktikadır. İngilis astronomu Uilyam Herşel tərəfindən 1789-cu ildə 47.5 sm (18.7 düymə) ölçülü reflektor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. 1 2  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Həmçinin bax
------------

* NGC 6088A

Xarici keçidlər
---------------

* SEDS
* 

* WikiSky-da NGC 6088B: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 6064 |
NGC 6065 |
NGC 6066 |
NGC 6067 |
NGC 6068 |
NGC 6069 |
NGC 6070 |
NGC 6071 |
NGC 6072 |
NGC 6073 |
NGC 6074 |
NGC 6075 |
NGC 6076 |
NGC 6077 |
NGC 6078 |
NGC 6079 |
NGC 6080 |
NGC 6081 |
NGC 6082 |
NGC 6083 |
NGC 6084 |
NGC 6085 |
NGC 6086 |
NGC 6087 |
**NGC 6088** |
NGC 6089 |
NGC 6090 |
NGC 6091 |
NGC 6092 |
NGC 6093 |
NGC 6094 |
NGC 6095 |
NGC 6096 |
NGC 6097 |
NGC 6098 |
NGC 6099 |
NGC 6100 |
NGC 6101 |
NGC 6102 |
NGC 6103 |
NGC 6104 |
NGC 6105 |
NGC 6106 |
NGC 6107 |
NGC 6108 |
NGC 6109 |
NGC 6110 |
NGC 6111 |
NGC 6112 |
NGC 6113



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Abuzər Nadirov** (11 fevral 1967, Mişni, Laçın rayonu) – "Laçın" futbol klubunun baş məşqçisi.

Həyatı
------

Abuzər Süleyman oğlu Nadirov 1967-ci fevral ayının 11-də Laçın rayonunun Mişni kəndində anadan olub. 1974-cü ildə Mişni kənd orta məktəbində 1-ci sinifə getmiş və 1984-cü ildə həmin məktəbi bitirmişdir. Uşaq yaşlarından futbola böyük marağı olub. Ağdamın "Şəfəq" futbol komandasından təkliflər alsada müəyyən ailə çətinliklərinə görə həmin komandada oynamaqdan imtina etmişdir.

1981–1987-ci illərdə Polşada hərbi xidmətdə olduğu zaman idmanın bu növü ilə məşğul olmuşdur. Həmin vaxt bir neçə klubun heyətində Polşanın 2-ci futbol liqasında oynamışdır. Futbol karyerası dövründə daha çox həvəskar klublarda çıxış etmişdir. Qarabağın ermənilər tərəfindən işğalından sonra Qaradağ rayonunda məskunlaşıb. Ümid qəsəbəsində yerləşən məcburi köçkün uşaqlarından təşkil olunmuş "Laçın" komandasında 1997-ci ildən baş məşqçi işləyir. Komandada əsas heyət 1995–1997 ci il təvəllüdlü uşaqlardan təşkil olunub. Ümid qəsəbəsində və digər qəsəbələrdə məskunlaşan köçkün uşaqları komandaya cəlb edib və klubda 35-ə yaxın uşaq futbolun sirrlərini öyrənir.

2010-cu ildə Bakı Şəhər Gənclər və İdman Baş İdarəsi tərəfindən ən yaxşı uşaq məşqçisi adına layiq görülmüşdür. Abuzər Nadirovun yetişdirdiyi futbolçulardan biri Azərbaycanın uşaq yığma komandasında oynayır. 2010-cu ilin avqust ayında almanların məşqçilər üçün keçirdiyi kurslarda iştirak edən Abuzər Nadirov sonda UEFA-nın C kateqoriyalı məşqçi adını qazanıbdır.

Turnirlərdəki uğurlar
---------------------

Abuzər Nadirovun baş məşqçiliyi ilə komanda yarandığı gündən naliyyətlər əldə edib.
1998-ci ildə Bakı Şəhər Gənclər və İdman Baş İdarəsinin təşkil etdiyi məhəllələrarası turnirdə 1-ci yerin qalibi olub. Bundan başqa "Olimpiya dünyası" qəzeti və "OlimpSport" jurnalının təşkilatçılığı ilə 28 may Respublika Gününə həsr olunmuş turnirin qalibi olublar.

2009-cu ildə AFFA tərəfindən təşkil edilən U-13 liqasında iştirak edirlər. Həmin turnirdə 2009–2010-cu illər mövsümündə Bakı zonasında 19 komanda arasında 10-cu yerə çıxıbdırlar.

2010-cu ildə Azərbaycanın Milli Qəhrəmanı Mübariz İbrahimovun xatirəsinə həsr olunmuş turnir keçirilib. 8 komandanın mübarizə apardığı turnirdə Abuzər Nadirovun rəhbərlik etdiyi "Laçın" futbol komandası turnirin qalibi adını qazanıbdır.

Mənbə
-----

* "Olimpiya dünyası" qəzeti,3–6 sentyabr 2010, № 61, səhifə 6.

İstinadlar
----------
**Cavanşir Qurbanov** (*azərb*. Cavanşir Kazım oğlu Qurbanov‎; 6 dekabr 1947, Bakı) — Azərbaycan Güləş Federasiyasının vitse-prezidenti, Azərbaycan Milli Güləş Federasiyasının Prezidenti, Yasamal rayonu Ağsaqallar Şurasının sədri.

Həyatı
------

### Təhsili

Qurbanov Cavanşir Kazım oğlu 6 dekabr 1947-ci ildə Bakı şəhərində anadan olub. 1972-ci ildə Azərbaycan Xalq Təsərrüfatı İnstitutunu və 1977-ci ildə Azərbaycan Dövlət Bədən Tərbiyəsi və İdman İnstitutunu bitirib.

### Ailəsi

Xızı-Bərmək mahalının qədim Xələnc kəndinin pəhləvanlar nəslindən olan Cavanşir Qurbanovun atası Qurbanov Kazım Pənah oğlu Böyük Vətən müharibəsinin iştirakçısı, anası Qurbanova Zəhra Yusif qızı isə evdar qadın olmuşdur. Samirə, Samir, Cəlal adından övladları var.

Fəaliyyəti
----------

1968-ci ildən idman sahəsində çalışır. 1972–1992-ci illərdə Bakı şəhəri Xalq Maarifi şöbəsinin Uşaq-Gənclər Güləş İdman Məktəbinin direktoru vəzifəsində çalışıb.

1972–1973-cü illərdə Mərkəzi Ordu İdman Klubunda hərbi xidmət keçmişdir.

1992-ci ildən Milli Olimpiya Komitəsinin üzvüdür.

1995–2006-cı illərdə Güləş Federasiyasının I vitse-prezidenti olmuşdur. 2006-cı ildən 2017-ci ilə qədər Güləş Federasiyasının regionlar üzrə vitse-prezidenti olmuşdur. İşlədiyi dövr ərzində Respublikamızda güləşçilərin hazırlanmasında, onların yüksək nailiyyətlər əldə etməsində əməli və praktiki köməklik göstərib. 2002-ci ildə Bakı şəhərində sərbəst güləş üzrə Avropa çempionatının, 2004-cü ildə Dünya Kubokunun və 2006-cı ildə kişilər arasında sərbəst, yunan-roma və qadınların sərbəst güləş üzrə Qızıl Qran-Pri beynəlxalq turnirinin final mərhələsinin Təşkilat Komitəsinin sədr müavini olub. 2004-cü il Avropa çempionatının bürünc mükafatçısı və Afina Yay Olimpiya Oyunlarında 5-ci nəticə göstərmiş Rüstəm Ağayevin şəxsi məşqçisidir. İdman və bədən tərbiyəsinə aid bir çox elmi-nəzəri-metodik vəsaitlərin müəllifidir.

Hazırda Elm və Təhsil Mərkəzi Təfəkkür Universitetinin bədən tərbiyəsi və idman kafedrasının müdiri, professordur.

2020-ci ildən Yasamal rayon Ağsaqqallar Şurasının sədridir.

Təltif və mükafatları
---------------------

* Keçmiş SSRİ-nin İdman Ustası, Ümumitttifaq dərəcəli hakim, Beynəlxalq dərəcəli hakim.
* Azərbaycan Respublikasının əməkdar məşqçisi.
* "Fəxri Bədən Tərbiyəsi və İdman İşçisi".
* Azərbaycan SSRİ "Xalq Maarifi Əlaçısı" nişanı ilə təltif edilib.
* Azərbaycan Respublikası Prezidentinin 5 mart 2008-ci il tarixli Sərəncamı ilə "Əməkdar bədən tərbiyəsi və idman xadimi" fəxri adına layiq görülüb.
* Azərbaycan prezidenti İlham Əliyev Cavanşir Kazım oğlu Qurbanovun II dərəcəli "Vətənə xidmətə görə" ordeni ilə təltif edilməsi haqqında sərəncam imzalayıb.
* "Heydər Əliyevin 100 illiyi (1923-2023)" yubiley medalı

İstinadlar
----------

1. ↑  "Cavanşir Qurbanov: "Qazilər üçün yeni idman klubları yaradılsa…"". 2021-04-20 tarixində arxivləşdirilib. İstifadə tarixi: 2021-04-18.
2. 1 2  "Qurbanov Cavanşir Kazım oğlu" (Azərbaycan dili). azsport.az. 20 dekabr 2019 tarixində arxivləşdirilib.
3. ↑  "Cavanşir Qurbanov "Vətənə xidmətə görə" ordeni ilə təltif edildi" (Azərbaycan dili). oxu.az. 20 dekabr 2019 tarixində arxivləşdirilib.
**Aslanov Balasadıq Sadıq oğlu** - şair, ssenarist, 1988-ci ildən Azərbaycan Yazıçılar Birliyinin üzvü.

Həyatı
------

Balasadıq 1929-cu il oktyabrın 21-də Bakının Mərdəkan qəsəbəsində kolxozçu ailəsində anadan olmuşdur. Burada orta məktəbi bitirmişdir (1936-1946). Ailə vəziyyətinə görə təhsilini davam etdirə bilməmişdir. Əmək fəaliyyətinə Əzizbəyovneftdə çilingər kimi başlamış (1946-1952), sonra Bakı Radio zavodunda elektrik qaynaqçısı (1952-1969), "Azərbaycanfılm" kinostudiyasında aktyor şöbəsinin rəisi (1969-1988), həmin studiyanın dublyaj qrupunda rejissor assistenti-redaktor, "Oğuz eli" qəzeti redaksiyasında poeziya və nəsr şöbəsinin müdiri vəzifələrində işləmişdir (1990-2003). Azərbaycan klassik və müasir ədəbiyyatını, eləcə də dünya xalqları əbədiyyatını mütaliə yolu ilə dərindən öyrənmişdir. Ədəbi aləmə 1963-cü ildən dövri mətbuatda çap etdirdiyi şeirlərlə gəlmişdir. İlk mətbu şeirləri - "Yaylağa payız düşür", "Nəğmələr dinən zaman" "Ədəbiyyat və incəsənət" qəzetində dərc olunmuşdur (1963). "Azərbaycan", "Ulduz" jurnallarında, "Ədəbiyyat və incəsənət", "Azərbaycan gəncləri" qəzetlərində müntəzəm çıxış etmişdir. "Atəşgahda möcüzə" (1997) kitabı kütləvi tirajla buraxılmışdır. "Karvan yolu" pyesi tamaşaya qoyulmuşdur. SSRİ Xalq artisti Zeynəb Xanlarovaya həsr edilmiş tammetrajlı bədii filmin ("Gün doğandan gələn səs") ssenarisinin şərikli müəllifidir.

2003-cü il mayın 23-də Bakıda vəfat etmişdir.

Əsərləri
--------

1. Nəğmə istəyir anam. Bakı: Gənclik, 1968, 68 səh.
2. Mənim tale ulduzum. Bakı: Yazıçı, 1989, 74 səh.
3. Meyxanalar. Bakı: Yazıçı, 1993, 275 səh.
4. Şerlər. Tehran: 1993, 100 səh. (şərikli).

Filmoqrafiya
------------

1. Atası yandı (film, 1986)
Vikipediyada bu ad-soyadlı digər şəxslər haqqında da məqalələr var; bax: Aqil Məmmədov.

**Aqil Məmmədov** (12 aprel 1972, Sumqayıt) — SSRİ və Azərbaycan futbolçusu, mərkəz yarımmüdafiəçisi, məşqçi. O, Azərbaycan millisində çıxış etmişdir.

Həyatı
------

Aqil Məmmədov Sumqayıtda anadan olmuşdur və Sumqayıt futbolunun yetirməsi idi. O, böyüklər futbolunda 1989-cu ildə yerli "Xəzər" klubunun tərkibində SSRİ ikinci liqasında 10 oyun keçirmişdir, lakin sonrakı iki mövsümdə ustalar yarışında iştirak etməmişdir.

Ümumilikdə o, Azərbaycanın yüksək liqasında 363 oyun keçirmişdir (digər mənbələrə görə 359). 2019-cu ilə olan məlumata görə, o, meydana çıxma sayına görə liqada ilk on oyunçu arasındadır.

O, 31 mart 2004-cü ildə, 31 yaşında Moldova ilə oyunda Azərbaycan yığmasında debüt etmişdir. Ümumilikdə, 2004–2005-ci illərdə millinin heyətində 6 oyun keçirmişdir.

2013-cü ilin iyunundan 2015-ci ilin oktyabrına kimi "Sumqayıt"ın baş məşqçisi vəzifəsində çalışmışdır. 2016/17 mövsümündə birinci liqa təmsilçisi "Mil-Muğan"ın baş məşqçisi olmuşdur. 2017-ci ilin oktyabrında "MOİK" FK-ya baş məşqçi təyin olunmuşdur.

İstinadlar
----------

1. 1 2  Agil Mammadov // Transfermarkt (çd.). 2000.
2. 1 2  Agil Mammadov // FBref.com (çd.).
3. ↑  "Premyer Liqa: 28-ci mövsüm öncəsi «28-lik»". 2020-10-18 tarixində arxivləşdirilib. İstifadə tarixi: 2020-04-06.
4. ↑  "Молдавия 2 : 1 Азербайджан". 2020-04-07 tarixində arxivləşdirilib. İstifadə tarixi: 2020-04-06.
5. ↑  "Агиль Мамедов возглавил МОИК". 2020-04-06 tarixində arxivləşdirilib. İstifadə tarixi: 2020-04-06.

Xarici keçidlər
---------------

* Aqil Məmmədov — "FootballFacts.ru" saytında.  (rus.)
* Aqil Məmmədov National-Football-Teams.com'da
* **Aqil Məmmədov (futbolçu, 1972)** — *transfermarkt.com* saytında.  (ing.)
**Xəyyam Nisanov** (21 oktyabr 1983) - Azərbaycan müğənnisi

Həyatı və karyerası
-------------------

Xəyyam Nisanov 21 oktyabr 1983-cü ildə Bakıda dünyaya gəlib. Atası Semyon Nisanov musiqiçi olduğundan musiqiyə maraq balaca Xəyyama da keçir. Hələ uşaq yaşlarında avtomobil qəzası nəticəsində Xəyyam atasını itirir. Sonralar 7 N-li musiqi məktəbində nağara aləti üzrə təhsil almağa başlayan Xəyyam eyni zamanda vokal dərsləri də alır. Gənclik yaşlarında Elçin İmanovla tanış olur və "Məktəb İlləri" adlı ilk musiqi albomunu buraxır. Albomdakı mahnılar Rusiyada yaşayan soydaşlarımız tərəfindən bəyənildiyi üçün onlar artıq öz tədbirlərinə Xəyyamı dəvət etməyə başlayırlar.
2002-ci ildə müğənni "Bakı payızı" gənc ifaçıların müsabiqəsində iştirak edir və orada tanınmış bəstəkar Vaqif Gərayzadə ilə tanış olur. Uzunmüddətli çalışmalardan sonra "İndi bildim" mahnısı ərsəyə gəlir. 2004-ci ildə həmin mahnı və onun klipi Xəyyamın vizit kartına çevrilir. 2007-ci ildə ivrit dilində yazılmış "İeruşalim" adlı albom işıq üzü görür. 2009-cu ildə artist ilk solo konsertini Quba Olimpiya Kompleksində keçirir. Bununla bərabər Xəyyam Azərbaycan səhnəsinin ən parlaq ifaçıları Tünzalə Ağayeva, Zülfiyyə Xanbabayeva, Aygün Kazımova, Röya Ayxanla da uğurlu duetlər yazdırır. 2021-ci ildə Xəyyam Nisanov "Əməkdar Artist" adına layiq görülmüşdür.

Albomlar
--------

* İeruşalim (2007)
* Ləpələr (2008)
* Ты Далеко (2011)
* Bakı - Moskva (2021)

İstinadlar
----------

*

Xarici keçidlər
---------------
**Manşuk Mametova** (23 oktyabr 1922 – 15 oktyabr 1943, Nevel, Tver vilayəti;*qaz.*  Мәншүк Жиенғалиқызы Мәметова,*rus.* Маншук Жиенгалиевна Маметова)—İkinci Dünya Müharibəsi illərində Kalinin Cəbhəsində 3-cü Zərbə Ordusunun 21-ci Mühafizə Atıcı Diviziyasında 100-cü Tüfəng Briqadasının pulemyotçusu idi. 1 mart 1944-cü ildə Ali Sovet tərəfindən ölümündən sonra Sovet İttifaqı Qəhrəmanı adına layiq görülən ilk qazax qadın oldu.

Həyatı
------

İndiki Qazaxıstanın Ural bölgəsində ayaqqabı istehsalçısı ailəsində anadan olmuş Mametova uşaqlığını Almatı şəhərində, xalası Əminə Mametovanın himayəsində keçirdi. Valideynləri onu övladı olmayan xalası və əmisinə vermişdilər. Böyük Vətən müharibəsi zamanı onun ögey əmisi həbs olundu. Həbs olunmadan əvvəl o, Mametovanı tibb işinə həvəsləndirmişdi. Orta məktəbi bitirdikdən sonra Qazax SSR Xalq Komissarları Sovetində sədr müavininin katibi olaraq işləyərkən Mametova tibb bacısı təhsili almışdır. Daha sonra Almatı tibb institutuna əlavə təhsil almaq üçün daxil oldu. Almanların Sovet İttifaqına hücumundan sonra Qırmızı Orduya qoşulmağa çalışdı və rədd edildikdən sonra tibbi təhsili davam etdirdi və həmçinin silahdan necə istifadə etməyi öyrəndi.

* Qazaxıstan poçt markasında Mametovanın şəkli, 1995Qazaxıstan poçt markasında Mametovanın şəkli, 1995
* Qazaxıstan poçt markasında Mametovanın şəkli, 2015Qazaxıstan poçt markasında Mametovanın şəkli, 2015
* Sovet zərfində Mametovanın portretiSovet zərfində Mametovanın portreti

İstinadlar
----------

1. ↑  "Маметова Маншук , Герой Советского Союза (Орден Ленина и медаль "Золотая звезда")". pamyat-naroda.ru. 2018-04-10 tarixində arxivləşdirilib. İstifadə tarixi: 2018-04-10.
2. 1 2  *Sakaida, Henry.* Heroines of the Soviet Union 1941–45 (ingilis). Bloomsbury Publishing. 2012. 38–56. ISBN 9781780966922. 2020-06-06 tarixində arxivləşdirilib. İstifadə tarixi: 2020-05-03.
3. ↑  "Kazakh hero Manshuk Mametova". e-history.kz (ingilis). 2018-01-25 tarixində orijinalından arxivləşdirilib. İstifadə tarixi: 2018-02-05.
4. ↑  *Melnikov, A.* "Маметова Маншук Жиенгалеевна". www.warheroes.ru. 2002-07-25 tarixində arxivləşdirilib. İstifadə tarixi: 2018-04-10.
**Bifşteks** — qızardılmış ətin sümüksüz bir parçası.

Ərzaq
-----

* Sümüksüz mal əti (bifşteks)-1kq
* Kərə yağı-2 x.q.
* Soğan-1 ədəd

Kök-1 ədəd

* Cəfəri-1 dəstə
* Kartof-1dəstə
* Sarımsaq-2 diş
* Qırmızı şərab-0,5 stəkan
* Tomat-1 x.q.
* Dəfnə yarpağı-1 ədəd
* Duz və istiot zövgə görə

Hazırlanması
------------

Bifşteksləri yağda qızardıb, kənara qoyun. Sonra bifşteks qızartdığınız yağa xırda doğranmış soğan, sarımsaq, kök, cəfəri, kartof və dəfnə yarpağını töküb qızardın. Tərəvəzlər bişdikdən sonra üzərinə tomat pastası, qırmızı şərab, duz və istiot əlavə edin. Qızardılmış bifşteksləri başqa bir tavaya qoyub, 1 xörək qaşığı yağ, tərəvəz qarışığını və 4 stəkan suyu üzərinə töküb, onları bişirin. Süfrəyə kartof püresi və ya plovla birlikdə verin.

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Britannica (11-ci) |
| Normativ yoxlama | NKC: ph815217 |

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Britannica (11-ci) |
| Normativ yoxlama | NKC: ph815217 |


Vikianbarda Bifşteks ilə əlaqəli mediafayllar var.


|  |  |
| --- | --- |
|  | *Qida ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |


1. ↑  "Arxivlənmiş surət". 2022-08-10 tarixində arxivləşdirilib. İstifadə tarixi: 2021-01-05.
**Araz Abdullayev** (18 aprel 1992[…], Bakı) — Azərbaycanlı futbolçu, Boluspor klubunun və Azərbaycan milli futbol komandasının oyunçusu.

Karyerası
---------

Araz Abdulla oğlu Abdullayev 1992-ci ilin 18 aprel tarixində Bakı şəhərində anadan olub. Gənc yaşlarında Neftçi klubunun akademiyasında futbolla məşğul olub. Daha sonradan komandanın əvəzedici heyətində oynayıb. 5 oktyabr 2008-ci il tarixində 16 yaşlı Araz Abdullayev, Neftçi klubunun əsas heyətində debüt etməklə peşəkar karyerasına başlayıb. Növbəti 3 mövsüm ərzində Araz Neftçi klubunun əsas heyətində 32 oyun keçirərək 2 qol vurur və Azərbaycan çempionatının qalibi olur.

2010-cu ildə Araz Abdullayev İngiltərənin Everton klubunun maraq dairəsinə düşür. 2011-ci ilin yanvar ayında Araz Abdullayev, Everton klubu ilə 3 illik müqavilə bağladı. Bundan sonra Everton klubu, Arazın İngiltərədə iş icazəsi alması üçün onu yenidən icarə əsasında mövsümün sonuna qədər Neftçiyə transfer etdi. Müqavilə ilə Evertona məxsus olan Araz Abdullayev, daha sonradan 2012-ci ildə Yunanıstan liqasında çıxış edən Panionios klubuna icarəyə verildi. Yunanıstan Superliqasında 8 oyun keçirən Araz, icarəni bitirdikdən sonra Everton klubu ilə müqaviləsini bitirir.

2012-ci ilin yayında Araz Abdullayev yenidən Neftçi klubuna qayıdır və azad oyunçu kimi 3 illik müqavilə imzalayır. 2012–13 mövsümündə Araz Abdullayev, Neftçinin heyətində 44 oyun keçirərək 5 qol vurur, Azərbaycan çempionatının və Azərbaycan kubokunun qalibi olur, bundan əlavə Avropa Liqasının qrup mərhələsində oynayır. 2013–14 mövsümündə Araz Abdullayev Neftçinin heyətində 2-ci dəfə Azərbaycan kubokunu qazanır.

Uğurları
--------

Azərbaycan Neftçi Bakı
* **Azərbaycan Premyer Liqası**
	+ *Çempion* (2): 2010/2011, 2012/2013
* **Azərbaycan Kuboku**
	+ *Çempion* (2): 2012/2013, 2013/2014

Millidə karyerası
-----------------

Araz Abdullayev 2006–08-ci illərdə Azərbaycanın U-17, 2008–09-cu illərdə isə U-19 milli komandalarında oynayıb. 2008–2013-cü illərdə Araz Azərbaycanın U-21 millisinin heyətində 8 oyun keçirərək 3 qol vurub.
11 oktyabr 2008 tarixində, Araz Abdullayev Azərbaycan milli futbol komandasının heyətində, Finlandiyaya qarşı oyunda meydana çıxaraq, millimizdə oynamış ən gənc oyunçu olub. Həmin zaman Arazın 16 yaşı var idi. 2013-cü ildən bəri Araz Abdullayev Azərbaycan milli komandasının əsas heyət oyunçusudur.

Şəxsi həyatı
------------

28 mart 2013-cü ildə Araz Abdullayev idarə etdiyi "Nissan" markalı avtomobillə Bakı şəhərinin Xətai rayonu ərazisində ağır yol qəzası törədib.

İstinadlar
----------

1. ↑  Araz Abdullayev // Transfermarkt (çd.). 2000.
2. ↑  Araz Abdullayev // FBref.com (çd.).
**Həbibi Arif İzzət oğlu** (1 iyun 1943 – 27 yanvar 2021) — Azərbaycan aktyoru, rejissor dublyajist, Azərbaycan Respublikasının əməkdar mədəniyyət işçisi (2007).

Həyatı
------

Arif Həbibi 1943-cü il iyunun 1-də İran Astarasında anadan olmuşdur. 1967-ci ildə indiki Mədəniyyət və İncəsənət Universitetinin rejissor fakültəsini bitirmiş və həmin ildən "Azərbaycanfilm" kinostudiyasında işə başlamışdır. Dublyaj üzrə ali dərəcəli kinorejissordur.

Azərbaycan Kinematoqrafçılar İttifaqının üzvüdür. Xarici ölkələrdə istehsal olunan bədii, sənədli və cizgi filmlərini ana dilinə dublyaj, tərcümə və "ukladka" etmişdir. Kinostudiyanın istehsal etdiyi bədii filmlərin və Vaqif Mustafayevin filmlərinin səsləndirilməsində məsləhətçi-rejissor olmuşdur. R.İbrahimbəyevin "Sınıq körpülər" filminin rus dilindən tərcüməçisi və səslənmə rejissoru olmuşdur. Mədəniyyət və İncəsənət Universitetində dublyajdan dərs demişdir.10 ildən çox "Space" "Lider", "ANS", "ATV" tele kanallarında dublyajla məşğul olmuşdur. 1000-ə yaxın müxtəlif filmləri dublyaj etmişdir. Dublyaj etdiyi filmlər: "Kral Lir", "Rüstəm Zal haqqında əfsanə", "Qırmızı çadır", "Rezidentin səhvi", "Əlahəzrətin adyutantı", "Səyavuş", "Qaraqulaq ağ Bim", "Karnaval", "İmam Əli", "İudanın arvadı", "Mənim üç bacım", "Ağbəniz", "Mauqli", "Gəlinlərin qiyamı" və s.
27 yanvar 2021-ci ildə Bakıda vəfat edib.

Filmoqrafiya
------------

1. Qərib cinlər diyarında (film, 1977)
2. Müqəddəs and (film, 1983)
3. 100 (film, 1985) (qısametrajlı bədii film-Mozalan № 100)
4. Gəlinlərin qiyamı (film, 1985) (dublyaj rejissoru)
5. Atası yandı (film, 1986)
6. Mastika (film, 1986)
7. Pərdə arxasında (film, 1987)
8. 777 №-li müəssisədə (film, 1988) (qısametrajlı bədii süjet-Mozalan № 129)
9. Yuxu (film, 2001)

Mənbə
-----

* Xamis Muradov. Kinofabrikdən başlanan yol. Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 6.
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 52.
**ABŞ İmmiqrasiya və Gömrük Mühafizəsi** (İngiliscə: *United States Immigration and Customs Enforcement*, Qısaca **ICE**) — ABŞ Daxili Təhlükəsizlik Departamentinin tabeliyində fəaliyyət göstərən federal hüquq-mühafizə orqanıdır. Ölkənin sərhəd, iqtisadiyyat, nəqliyyat və infrastruktur təhlükəsizliyini təmin etmək məqsədilə təhdidlərin müəyyən edilməsi, təhqiqatı və mümkün təhlükəsizliyə ola biləcək təhdidlərin aradan qaldırılmasına cavabdehdir.

Agentliyin iki əsas bölməsi mövcuddur: *Daxili Təhlükəsizlik Təhqiqatları (Homeland Security Investigations (HSI))* və *Mühafizə və Daşıma Əməliyyatları (Enforcement and Removal Operations (ERO)).*

Baş ofisi Vaşinqton şəhərində yerləşir.

ICE, Amerika Birləşmiş Ştatlarının Prezidenti tərəfindən, senatın məsləhəti və razılığı ilə təyin edilən müdir tərəfindən idarə olunur. Birbaşa Daxili Təhlükəsizlik Katibinə hesabat verir.ICE, ABŞ-də FTB-dən sonra ədliyyə təhqiqatları həyata keçirən ən böyük ikinci təşkilatdır.

İstinadlar
----------

1. ↑  "Leadership: Assistant Secretary John T. Morton". U.S. Immigration and Customs Enforcement. 21 may 2009. 27 may 2010 tarixində arxivləşdirilib. İstifadə tarixi: 9 avqust 2009.
2. ↑  "Leadership". U.S. Immigration and Customs Enforcement. 21 iyun 2014. 7 sentyabr 2014 tarixində arxivləşdirilib. İstifadə tarixi: 21 iyun 2014.
3. ↑  *Morton, John T.* "Interview". Business of Government Hour. IBM Center for the Business of Government. 22 avqust 2009. 17 oktyabr 2015 tarixində arxivləşdirilib. İstifadə tarixi: 20 avqust 2012.
Qotfrid Leybnits
**Teodiseya** (theodicea q.yun. θεός "tanrı" + δίκη "haqq, ədalət") — dünyada şərin mövcud olmasına (şər problemi) baxmayaraq, Kainatın xeyirxah İlah tərəfindən idarə edilməsinə haqq qazandırmaq üçün hazırlanmış dini və fəlsəfi təlimlər toplusu.

Bu termin 1710-cu ildə Leybnits tərəfindən təqdim edilmişdir.

Tarixi
======

Yarandığı gündən bu cür təlimlər qədim materialistlərdən və stoiklərdən başlayaraq, xristianlığın, iudaizmin və islamın esxatoloji təlimləri ilə bitən müxtəlif fəlsəfi məktəblərin teleoloji təlimləri ilə sıx əlaqəli idi. Teodiseyanın fəlsəfi və dini məktəb və cərəyanların etik baxışlarına müəyyən təsiri olmuşdur.

Politeizmdə dünya şərinin mövcudluğu üçün məsuliyyət kosmik qüvvələrin mübarizəsinə verilir (məsələn, antik din), lakin artıq bir tanrının panteonun qalan hissəsi üzərində yüksəldilməsini nəzərdə tutan monolatriyada, teodiseya problemi praktik olaraq yaranır (məsələn, Lusianın "Zevs məhkum" dialoqu). Bununla belə, sözün düzgün mənasında teodiseya problemi teist tipli dinlərdə formalaşır: teistik doqmanın semantik məkanında Tanrı Mütləq kimi konseptuallaşdırıldığı üçün o, istinad edən son hakimiyyətə çevrilir, onun yaradılması üçün tam məsuliyyət daşıyır.

Tənqidi
-------

 Epikür
Teodiseya məsələsi İncildə qaldırılır.

Teodiseyaya ilk analitik yanaşan qədim yunan filosofu Epikür olmuşdur. O, dünyada şər və əzabın mövcudluğu haqqında dörd klassik sual hazırlamışdır:

1. Tanrı dünyanı əzabdan (bədbəxtlikdən, şərdən) qurtarmaq istəyir, lakin bacarmır.
2. Tanrı dünyanı əzabdan xilas edə bilər, amma bunu istəmir.
3. Tanrı dünyanı əzabdan qurtara bilməz və bunu istəmir.
4. Tanrı dünyanı əzabdan xilas edə bilər və bunu istəyir, amma etmir.

Teodiseya probleminin məntiqi formalaşdırılmasının başqa variantı. Aşağıdakı dörd müddəanın birgə qəbul edilməsində daxili məntiqi ziddiyyət var:

1. Tanrı mövcuddur.
2. Tanrı mütləq xeyirxahdır.
3. Tanrı hər şeyə qadirdir.
4. Şər mövcuddur.

Əgər üç müddəadan hər hansınısa qəbul etsəniz, güman ki, dördüncüsünü də rədd etməlisiz .

İstinadlar
==========

1. ↑  *Ольховский В. С.* "Проблема зла и теодицеи (как она решается в христианстве и других мировоззрениях)". 2015-04-21 tarixində arxivləşdirilib. İstifadə tarixi: 2015-08-20.
**Bayram Salamov** — azərbaycan əsilli Rusiya rəssamı, Rusiya Rəssamlarının Yaradıcılıq İttifaqının və Beynəlxalq Rəssamlar Federasiyasının üzvü.
-------------------------------------------------------------------------------------------------------------------------------------------------

Həyatı
------

Bayram Salmanov 1965-ci ildə Şəkinin Qoxmuq kəndində anadan olub. 1986-cı ildə Əzim Əzimzadə adına Rəssamlıq Məktəbini bitirib.

1990-cı ildən Tolyatti şəhərində yaşayan həmvətənimiz bir çox mükafatlara layiq görülüb. Bayram Salamov Rusiya Rəssamlarının Yaradıcılıq İttifaqının və Beynəlxalq Rəssamalr Federasiyasının üzvüdür. Onun rəsm əsərlərinin ibarət sərgisi Praqa, Berlin, Limasol, Paris və Moskva şəhərlərində keçirilib.

4 noyabr 2014-cü ildə Bayram Salmanovun Bakıda impressinizm üslubunda yaratdığı rəsm əsərlərinin sərgisi keçirilib.

Şəkillər
--------

* Rəsm əsərləri
* 
* 
*

İstinadlar
----------

1. 1 2  "Arxivlənmiş surət". 2014-11-25 tarixində arxivləşdirilib. İstifadə tarixi: 2014-11-04.
Lazarın dirilməsi möcüzəsi, miniatür
**Möcüzə** — teistik dünyagörüşündə hər şeyə qadir Tanrının iradəsi ilə hadisələrin təbii gedişatının — eyni iradə ilə müəyyən edilmiş təbiət qanunlarının pozulmasıdır. Yaradanın yaradılış üzərində qüdrətinin görünən təzahürü. Materializm, panteizm və deizmə möcüzə anlayışı xas deyil.

Fəlsəfədə izahı
---------------

Başqa bir fəlsəfi dünyagörüşü olan teizm möcüzələrin mümkünlüyü məsələsinə tamamilə fərqli yanaşır. Onun fikrincə, kainatın ilk səbəbi qüdrət, hikmət və xeyirxahlıq xislətlərinə malik olan bir varlıqdır ki, O, yaratdığı dünyanın qayğısına qalır (onun ruzisini verir). Bu baxışa görə möcüzələr nəinki mümkün, hətta zəruri olur.

### Möcüzələrin inkar edilməsi

Materializm, panteizm, deizm kimi fəlsəfi dünyagörüşlərində möcüzə ağlabatan hesab olunmur.

Möcüzənin mümkünlüyünü etiraf etmək bu və ya digər dünyagörüşünə sadiqliklə ayrılmaz şəkildə bağlıdır.

Panteizm çərçivəsində də möcüzə qeyri-mümkündür, çünki onun üçün səbəbi dünyadan kənarda olan hadisələr ağlasığmazdır (çünki panteizm üçün dünyadan kənar heç bir şey yoxdur).

Bundan əlavə, deizmdə hesab olunur ki, dünyanın inkişafı və mövcudluğunun təmin edilməsi üçün onun öz qüvvələri və birdəfəlik təsbit edilmiş qanunları tamamilə kifayətdir. Beləliklə, xarici ali gücün dünya həyatına müdaxiləsi lüzumsuz olur.

### Möcüzələrin qəbul edilməsi

Aleksandr Şmemanın ifadəsinə görə, möcüzə "təbiət qanunlarından kənara çıxan, rasional olaraq izah edilə bilməyən fövqəltəbii hadisə, proses və ya hərəkətdir" və həqiqi möcüzələr İlahi lütfün təsiri ilə həyata keçirilir .

Yalançı möcüzələrin də mümkün olduğuna inanılır ki, bunlar ya təbiət qüvvələrinin təzahürüdür (beləliklə, mahiyyətcə möcüzə deyildir), ya da enmiş ruhlar (cinlər) tərəfindən həyata keçirilir. Misirli Makarius və Con Kassian da daxil olmaqla bir sıra xristian müqəddəsləri şeytanın ölülərdən dirilməkdən başqa istənilən bir möcüzə göstərməyə qadir olduğunu iddia edirdilər.

Xristian doktrinasına görə, möcüzə hətta ən inandırıcı hallarda belə ehtiyatlı olmağı tələb edir. Məsih Müjdədə yazılmış əlamətlər və möcüzələr arzusunu qınadı (Мф 12:38). Kilsə Ataları da oxşar şəkildə hərəkət etdilər və kahinlərə, sehrbazlara və şəfaçılara etibar hətta Əhdi-Ətiqdə də pisləndi (Втор 18:10) .

İstinadlar
----------


1. ↑  *Протоиерей Александр Шмеман.* Отрывок из "Дневников" Arxivləşdirilib 2017-09-11 at the Wayback Machine // Радио "Вера".
2. 1 2  Чудо Arxivləşdirilib 2017-09-11 at the Wayback Machine // "Азбука веры"
Bu adın digər istifadə formaları üçün bax: Platforma (dəqiqləşdirmə).
**Platforma** — hamar forma deməkdir. Geosinklinaldan fərqli olaraq platforma yer qabığının nisbətən sabit, intruziv və effuzivlərlə qarışmış sahəsidir. Bura da tektonik fəaliyyət demək olar ki, heç müşahidə olunmur. Platformanın xarakterik xüsusiyyəti strukturunda 2 qatın aydın seçilməsidir:

1. Altda — qırışıq qatı.
2. Üstdə — çöküntü süxurlarının olduğu qat.

Üst platforma qatının yuyulub getdiyi və alt qırışıq bünövrənin səthə çıxdığı sahələr qalxan, yaxud sipər adlanır. Qalxanlar əsasən qədim dağlıq yaylalardır (Braziliya, Qviana, Ərəbistan, Orta Sibir, Dekan, Şərqi Afrika, Efiopiya-Somali, Baltik, Labrador, Aldan, Anabar).

Strukturunda hər iki qatın (qırışıq bünövrə və çöküntü qatı) ardıcıllıqla yerləşdiyi sahələr platforma tavası adlanır. Platforma tavaları adətən ovalıqlara uyğun gəlir. Məsələn, Amazon, Missisipi, La-Plata (Parana), Mesopotomiya, Qərbi Sibir, Hind-Qanq, Şərqi-Çin ovalıqları platforma tavalarıdır.

Platformada çox az da olsa yüksələn və çökən hissələr mövcuddur. Bu yüksələn hissələrə antikliz, çökən hissələrə isə sinekliz deyilir. Qədim ərazilər olan platformalar çox qıvrıla bilmədiklərinə görə bəzən qırılmalara məruz qalır. Qırılan yerlərin yüksəkdə qalan hissələrinə horst, çökən hissələrinə isə qraben deyilir. Bəzən qrabenlərə su yığılır və tektonik mənşəli göllər əmələ gəlir (Baykal, Tanqanika, Nyasa və s.).

Yaşına görə platformalar 2 yerə ayrılır:

1. Cavan (Fanerozoy yaşlı). Məsələn, Ön Qafqaz, Turan və Qərbi Sibir.
2. Qədim (Kriptozoy yaşlı). Qədim platformalar materiklərin əsasını təşkil edir:

* 1. Şimali Amerika (Kordilyeri çıxmaq şərti ilə)
* 2. Cənubi Amerika (Andı çıxmaq şərti ilə)
* 3. Antraktida (Qərb hissəsini çıxmaq şərti ilə)
* 4. Afrika (Atlasları və şərqini çıxmaq şərti ilə)
* 5. Avstraliya
* 6. Avrasiya (bir neçə platforma var: Şərqi Avropa, Sibir, Çin-Koreya, Hindistan və Ərəbistan)

İstinadlar
----------


|  |  |
| --- | --- |
|  | ***Coğrafiya** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Eşqin Elmidar oğlu Quliyev** (11 dekabr 1990), Qardabani, Gürcüstan SSR, SSRİ) - Azərbaycan futbolçusu, "Azal" klubunun yarımmüdafiəçisi.

Tərçümeyi halı
--------------

E.Quliyev peşəkar futbol karyerasına 2005-ci ildə Gürcüstanda Tbilisinin "Olimpik" komandasının heyətində çıxışı ilə başlamışdır. Sonralar o, Azərbaycana köçmüşdür. 2007-ci ildən Bakının "Neftçi" komandasının şərəfini qorumağa başlamışdır. 2007-2008-ci illərdə gənclərdən ibarət "Neftçi-2"komandasının heyətində çıxış etmiş, vaxtaşırı olaraq "Neftçi" komandasının əsas heyətinə cəlb olunmuşdur. 2009-cu ilin aprelindən əsas heyətin əvəzolunmaz oyunçularından biri olmuşdur..

E.Quliyev 2007-ci ilin iyul ayında "Neftçi" (Bakı) komandası ilə Avstriyanın "Rid" futbol komandası arasında keçirilən UEFA Kuboku uğrunda matça çəlb olunmuşdur.. Avropa kuboklarında E.Quliyevin debut matçı 26 iyul 2008-ci ildə baş tutmuşdur..

2011-2012-ci illər mövsümündə "Sumqayıt" futbol Komandasının əsas heyətində çıxış edən E.Quliyev yenidən "Neftçi" komandasına qayıtmışdır. E.Quliyev 2013-2014-cü illər mövsümündə "Araz" - Naxçıvan futbol komandasında, 2014-2017-ci illərdə Lökbatanın "Qaradağ" futbol komandasının heyətində çıxış etmişdir. O, 2017-ci ildən "Azal" futbol komandasının yarımmüdafiəçisidir.

Milli yığmada
-------------

Eşqin Quliyev gənclərdən ibarət Azərbaycan müilli yığmasının tərkibində (21 yaşa qədər) 10 №li oyunçu
E.Quliyev 17 yaşa qədər yeniyetmələrdən və 19 yaşa qədər gənclərdən) ibarət Azərbaycan milli yığmalarının oyunlarında iştirak etmişdir.

2008-ci ilin noyabr ayında Eşqin Quliyev, Azərbaycan - Albaniya yığma komandaları arasında keçirilən yoldaşlıq görüşündə əsas heyətə dəvət edilmiş, lakin xəstəliyi ilə əlaqədar bu oyunda iştirak etməmişdir..

Xarici keçidlər
---------------

* Eşqin Quliyev at WorldFootball.net
* *Soccerway.com* saytında profili (ing.)

İstinadlar
----------


1. ↑  18 летний Эшгин Кулиев отныне будет выступать в премьер-лиге[*ölü keçid*]
2. ↑  "Neftçi" iştirak ərizəsini UEFA-ya göndərib[*ölü keçid*]
3. ↑  Кубок Интертото 2008—2009[*ölü keçid*]
4. ↑  Eşqin Quliyev: "Rəqabətə hazıram"[*ölü keçid*]
5. ↑  San Marino 0 — 5 Azerbaijan Arxivləşdirilib 2009-06-05 at the Wayback Machine (ing.)
6. ↑  Фогтс призвал в сборную 6 новых игроков[*ölü keçid*]
**NGC 7088**, Yeni Baş Kataloqda qeydə alınmış Göy cismidir. Göy üzündə Dolça bürcü istiqamətində yerləşir. **NF** tipli  qalaktikadır. İngilis astronomu Joseph Baxendell tərəfindən 1880-ci ildə 15.24 sm (6 inç) ölçülü refraktor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. ↑  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS
* 

* WikiSky-da NGC 7088: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 7064 |
NGC 7065 |
NGC 7066 |
NGC 7067 |
NGC 7068 |
NGC 7069 |
NGC 7070 |
NGC 7071 |
NGC 7072 |
NGC 7073 |
NGC 7074 |
NGC 7075 |
NGC 7076 |
NGC 7077 |
NGC 7078 |
NGC 7079 |
NGC 7080 |
NGC 7081 |
NGC 7082 |
NGC 7083 |
NGC 7084 |
NGC 7085 |
NGC 7086 |
NGC 7087 |
**NGC 7088** |
NGC 7089 |
NGC 7090 |
NGC 7091 |
NGC 7092 |
NGC 7093 |
NGC 7094 |
NGC 7095 |
NGC 7096 |
NGC 7097 |
NGC 7098 |
NGC 7099 |
NGC 7100 |
NGC 7101 |
NGC 7102 |
NGC 7103 |
NGC 7104 |
NGC 7105 |
NGC 7106 |
NGC 7107 |
NGC 7108 |
NGC 7109 |
NGC 7110 |
NGC 7111 |
NGC 7112 |
NGC 7113



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |